Somerwenke vir jou hare | SARIE
Somerwenke vir jou hare
* Ultraviolet-strale (UV-strale) is skadelik vir die buitenste laag van jou hare. Maak seker dat jy in die somermaande haarprodukte gebruik wat 'n UV-filter bevat om jou hare teen die son te beskerm.
* 'n Hoed is 'n goeie manier van beskerming vir jou hare. Kry 'n styl wat by jou gesig pas, dan is jy sommer in die mode ook!
* Humiditeit is in die somer jou hare se vyand. Beveg die frizz wat dit veroorsaak met 'n goeie haarserum.
* Moenie bang wees om jou hare natuurlik te dra nie. Behou die natuurlike golwe in jou hare en probeer om jou haardroër of krultang so min as moontlik nader te trek. Die hitte van dié toestelle vererger krullerigheid.
* Spoel liefs jou hare af nadat jy in die see of swembad gebaljaar het. Die minerale, soute en swembad-chloor is skadelik vir jou hare.